తెలంగాణలో మహిళా తహసీల్దార్ దారుణహత్య WATCH LIVE TV
99 నాటౌట్.. సెంచరీ వద్దు గెలుపు కావాలి
మూడంకెల స్కోరు కంటే జట్టు విజయాలకే తాను ఎక్కువ ప్రాధాన్యత ఇస్తానని భారత కెప్టెన్ విరాట్ కోహ్లి స్పష్టం చేశాడు
TNN | Updated:
Sep 16, 2017, 08:19PM IST
మూడంకెల స్కోరు కంటే జట్టు విజయాలకే తాను ఎక్కువ ప్రాధాన్యత ఇస్తానని భారత కెప్టెన్ విరాట్ కోహ్లి స్పష్టం చేశాడు. ఆస్ట్రేలియాతో ఆదివారం తొలి వన్డే ప్రారంభంకానుంది. ఈ నేపథ్యంలో మీడియాతో కోహ్లి మాట్లాడాడు. ఇప్పటికే వన్డేల్లో 30 శతకాలు చేసి.. సచిన్ తెందుల్కర్&zwnj; (49 శతకాలు) తర్వాత స్థానంలో నిలిచిన కోహ్లి.. తనకి శతకాలపై మోజు లేదన్నాడు. సెంచరీ గురించి అతిగా ఆలోచిస్తే తనపై ఒత్తిడి పెరుగుతుందని ఆ ప్రభావం ఆటపై కూడా పడుతుందని ఈ కెప్టెన్ పేర్కొన్నాడు.
&lsquo;నేను ఎప్పుడూ మూడంకెల స్కోరు కోసం పాకులాడలేదు. బహుశా అలా ఆశించే స్థాయిని నేను దాటిపోయానేమో. ఒకవేళ సెంచరీ గురించి నేను అతిగా ఆలోచిస్తే ఒత్తిడి పెరిగి నా ఆట దెబ్బతింటుంది. మైదానంలో దిగితే నా లక్ష్యం జట్టుకి విజయాన్ని అందించడమే తప్ప అంకెలు కాదు. నా వ్యక్తిగత స్కోరు 98 లేదా 99 నాటౌట్&zwnj;గా ఉన్నప్పుడు కూడా నేను ఇదే చెప్తాను. ఆ స్థితిలోనే మ్యాచ్ ముగిసిపోయినా నేను హ్యాపీనే. ఎందుకంటే నా లక్ష్యం చివరి వరకూ క్రీజులో నాటౌట్&zwnj;గా ఉండి జట్టుకి విజయాన్ని అందించడమే. అంకెలు గురించి అతిగా పట్టించుకోను కాబట్టి నేను ఇంకా శతకాలు చేయగలను&rsquo; అని కోహ్లి వివరించాడు.